Document ID: 32014R0084

KOMISIJAS ĪSTENOŠANAS REGULA (ES) Nr. 84/2014
(2014. gada 30. janvāris)
par atļauju lietot Pediococcus pentosaceus DSM 14021, Pediococcus pentosaceus DSM 23688 vai Pediococcus pentosaceus DSM 23689 preparātus kā barības piedevas visām dzīvnieku sugām
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 7. punktā saistībā ar tās 10. panta 1. līdz 4. punktu ir paredzēti konkrēti noteikumi tādu līdzekļu novērtēšanai, kas minētās regulas spēkā stāšanās dienā Savienībā tika lietoti kā skābbarības piedevas.
(2)
Saskaņā ar Regulas (EK) Nr. 1831/2003 10. panta 1. punkta b) apakšpunktu Pediococcus pentosaceus DSM 14021, Pediococcus pentosaceus DSM 23688 un Pediococcus pentosaceus DSM 23689 preparāti tika ierakstīti barības piedevu reģistrā kā esoši līdzekļi, kas ietilpst funkcionālajā grupā “skābbarības piedevas” un lietojami visām dzīvnieku sugām.
(3)
Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegti pieteikumi par atļauju lietot minētos preparātus kā barības piedevas visu sugu dzīvniekiem, pieprasot tos klasificēt kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
(4)
Eiropas Pārtikas nekaitīguma iestāde (“Iestāde”) 2013. gada 18. jūnija atzinumā (2) secināja, ka ieteiktajos lietošanas apstākļos minēto celmu izmantošana skābbarības ražošanā ir uzskatāma par drošu lauksaimniecības dzīvnieku sugām un patērētājiem, kuri lieto produktus, kas iegūti no dzīvniekiem, kuri baroti ar apstrādātu skābbarību, kā arī videi. Iestāde secināja arī, ka visi trīs preparāti varētu uzlabot skābbarības ražošanu, jo tie pazeminātu pH līmeni un palielinātu pienskābes koncentrāciju, tādējādi uzlabojot sausnas saglabāšanu lopbarībā, ko ieskābēt ir viegli un mēreni grūti. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodēm.
(5)
Attiecīgo preparātu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos preparātus būtu jāļauj lietot, kā norādīts šīs regulas pielikumā.
(6)
Drošības apsvērumi neprasa atļaujas nosacījumu izmaiņu tūlītēju piemērošanu, tāpēc ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Atļauja
Pielikumā minētos preparātus, kas iekļauti barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot kā dzīvnieku barības piedevas atbilstīgi pielikumā izklāstītajiem nosacījumiem.
2. pants
Pārejas pasākumi
Pielikumā minētos preparātus un tos saturošo barību, kas ražota un marķēta pirms 2014. gada 20. augusta, saskaņā ar noteikumiem, kuri bija piemērojami pirms 2014. gada 20. februāra, arī turpmāk drīkst laist tirgū un lietot, līdz beidzas esošie krājumi.
3. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 30. janvārī

Labels: 0
3
17
6